Tebras ozolu meži
Tebras ozolu meži ir dabas liegums Dienvidkurzemes novada Lažas pagasta teritorijā starp autoceļu V1199 (Aizpute-Saka) un Tebras upes kreiso krastu, 4 km uz ZR no Aizputes. Aizņem 49,44 ha, no kuriem 47 ha aizņem ozolu audze. 18,9 ha ir dabiskais meža biotops. Fizioģeogrāfiski liegums atrodas Rietumkursas augstienes Apriķu līdzenumā (pēc dažiem avotiem — Bandavas paugurainē). Iekļauts Natura 2000 teritoriju sarakstā ar kodu LV0535800.